કોંગ્રેસ અધ્યક્ષ રાહુલ ગાંધી ભોપાલમાં આજે રોડ શો કરવાનાં છે. તે પહેલા ભાજપનાં કાર્યકર્તાઓ દ્વારા કોંગ્રેસનાં પોસ્ટરોને નીકાળી દેતા વિવાદ સર્જાયો છે. આ મામલે કોંગ્રેસ કાર્યકર્તાઓનું કહેવું છે કે ભાજપ હવે તાનશાહી વલણ દેખાડી રહ્યુ છે. તેમણે વધુમાં કહ્યુ કે, આ રાજ્યમાં અમારી પાર્ટીની સરકાર ન હોય તો શું અમે અહી પોસ્ટર પણ ન લગાવી શકીએ? કોંગ્રેસ કાર્યકર્તાઓએ કહ્યુ કે, એક તરફ તરફ શિવરાજસિંહ ચૌહાણ સરકાર રાજયમાં કાયદો વ્યવસ્થા સુઘડ હોવાનું કહી રહી છે અને બીજી તરફ તેમના જ કાર્યકર્તાઓ આ પ્રકારની ગુંડાગર્દી કરતા રહે છે.